Den store barnedåpen

Den store barnedåpen er en norsk film fra 1931 basert på  Oskar Braatens skuespill med samme navn. Det var den første lydfilmen i Norge, og filmen har blitt en klassiker. Filmen markerte også ved sitt innhold og sin miljøbeskrivelse en større virkelighetstilnærming for norsk film. Filmens realistiske skildring av arbeidsfolks liv og skjebne omkring århundreskiftet signaliserte et brudd med bygderomantikken.

Tancred Ibsen hadde regien, Einar Sissener hadde hovedrollen som  den tafatte og nervøse Harald. I rollen som Alvilde spiller Aase Bye. Også en rekke andre  kjente teaterskuespillere var med i filmen som ble en stor suksess.

 Handling 
Den arbeidsløse Harald får bo hos Petra, hvor også Alvilde bor sammen med barnet sitt som hun hadde fått sammen med en sjømann som deretter hadde stukket av fra henne. Harald treffer snart den samme sjømannen, og gir ham en omgang juling. Alvilde blir etter hvert forelsket i Harald. De gifter seg, samtidig som barnet til Alvilde blir døpt.

Flere andre "løsunger" blir også døpt under den samme seremonien, til tross for en fanatisk kapellan som ikke ønsket seg barn født utenfor ekteskap ved kirken hans.

 Trivia 
Norges første helnorske lydfilm.

 Rolleliste 
 Rolle  Skuespiller Harald  Einar Sissener Alvilde  Aase Bye Dobbelt-Petra  Agnethe Schibsted-Hansson Hans - «Gjøken»  Hjalmar Fries Evensen, kirketjener  Hauk Aabel Sognepresten  Theodor Berge Astrid  Tore Segelcke Kapellanen  Finn Lange Gjendøperen  Leif Amble-Næss Legpredikant  Thorleif Klausen Legpredikant  Joachim Holst-Jensen Georgine  Unni Torkildsen Toralfa  Signe Ramberg Jomfru Jahr  Julie Lampe En kone  Hilda Fredriksen En kone  Marie Hedemark En kone  Snefrid Aukland En kone  Aagot Didriksen   Fanny Behak   Finn Bernhoft   Sophus Dahl   Grace Grung   Kaare Knudsen   Alfhild Meyer

 Musikk 
«Hovedmelodien til filmen Barnedåpen». Melodi og tekst: Willy Johansen. Innspilt 20. august 1931 av Willy Johansens kvartett m/refr. Leif Enger. Utgitt på 78-platen His Master's Voice X 3818. 

Eksterne lenker


Kategori:Filmer fra 1931
Kategori:Norske dramafilmer
Kategori:Norske filmkomedier
Kategori:Norske filmer fra 1930-årene
Kategori:Filmer regissert av Tancred Ibsen
Kategori:Sort-hvitt-filmer
Kategori:Norskspråklige filmer